**JEGYZŐKÖNYV**

**Készült:** Telki Község Képviselő-testülete Pénzügyi Bizottságának 2016. március 21-én a Polgármesteri Hivatal tárgyalójában megtartott nyilvános üléséről.

**Jelen vannak:**

Szigeti Antal Bizottság ülését levezető elnök

Fillinger Zsófia Bizottsági tag

Király Péter Bizottsági tag

Láng Richárd Bizottsági tag

Deltai Károly Polgármester

Halász Terézia Képviselő

dr. Lack Mónika Jegyző

Takács Zoltán Alpolgármester

Hoós Péter Település üzemeletetési csoport

Vetési Vincéné Pénzügyi csoport

Király Gábor Projekt menedzser

**Távolmaradását előre jelezte:**

Földvári-Nagy László Bizottság elnöke

**Szigeti Antal bizottság ülését levezető elnök** köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja.

A jegyzőkönyv hitelesítésre Fillinger Zsófia bizottsági tagot kéri fel.

Telki Község Képviselő-testülete Pénzügyi- Bizottsága (egyhangú szavazattal - 4 fő bizottsági tag volt jelen a szavazáskor) határozathozatal mellőzésével az alábbi napirendet fogadta el:

Napirend

**1./ Az önkormányzat 2015. évi költségvetési rendeletének módosítása**

Előterjesztő: Polgármester

**2./ Telki község Képviselő-testülete és szervei 2016. évi költségvetésében „Támogatás” céljára elkülönített előirányzat összegének felhasználása.**

Előterjesztő: Polgármester

**3./ Telki Község Képviselő-testülete 2016. évi Közbeszerzési Terve**

Előterjesztő: Polgármester

**4./ Együttműködési megállapodás a Muskátli utca körforgalomi beruházás projekt megvalósításának műszaki ellenőri és projekt menedzseri feladatainak ellátására**

Előterjesztő: Polgármester

**Zárt ülés**

**5./ Az önkormányzat tulajdonában levő Telki, Őszapó utca 11. szám (Telki, 1429 hrsz.-ú) ingatlan értékesítéséről**

Előterjesztő: Polgármester

**6./Közbeszerzés kiírása az önkormányzat Intézményei (A Pipacsvirág Magyar - Angol Két Tanítási Nyelvű Általános Iskola, Telki Óvoda, Telki Polgármesteri Hivatal, Telki Orvosi Rendelő, Pajta) épületeinek napi takarítási valamint nagytakarítási munkálatainak elvégzése.**

Előterjesztő: Polgármester

**Egyebek**

Napirendek tárgyalása

**Fillinger Zsófia a Bizottság Tagja:** A támogatásról szóló előterjesztést nem kaptam meg.

**Deltai Károly Polgármester:** Igen, mivel kevés volt az idő, javasolni fogom, hogy ezt a napirendet vegyük le a tárgyalandóak közül.

**1./ Az önkormányzat 2015. évi költségvetési rendeletének módosítása**

**Előterjesztő: Polgármester**

*Az előterjesztés a jegyzőkönyv melléklete.*

**Szigeti Antal bizottság ülését levezető elnök**: Úgy láttam, hogy a költségvetésben 2015. évről 81 M Ft maradt. Remélhetőleg ezt tartalékba helyezzük és fejlesztésre fogjuk fordítani, igaz?

**Deltai Károly Polgármester:** Így van.

***Szigeti Antal* Bizottság ülését levezető elnök***szavazásra bocsátja az előterjesztést.*

A bizottság az alábbi határozatot fogadta el:

**Telki Község Képviselő-testülete**

**Pénzügyi Bizottsága**

**16/2016. (III.21.) PÜB. számú**

**állásfoglalása**

A Pénzügyi Bizottság 4 igen szavazattal egyhangúan – 4 fő bizottsági tag volt jelen a szavazáskor – elfogadásra javasolja a képviselő-testületnek a 2015. évi költségvetési rendelet módosításáról szóló rendeletet.

**2./ Telki község Képviselő-testülete és szervei 2016. évi költségvetésében „Támogatás” céljára elkülönített előirányzat összegének felhasználása.**

**Előterjesztő: Polgármester**

*Az előterjesztés a jegyzőkönyv melléklete.*

**Deltai Károly Polgármester:** Javaslom, hogy a napirendet a következő ülésen tárgyaljuk.

**Szigeti Antal bizottság ülését levezető elnök** *az előterjesztés megtárgyalását napirendjéről leveszi.*

**3./ Telki Község Képviselő-testülete 2016. évi Közbeszerzési Terve**

**Előterjesztő: Polgármester**

*Az előterjesztés a jegyzőkönyv melléklete.*

*Móczár Gábor Alpolgármester megérkezik.*

***Szigeti Antal* bizottság ülését levezető elnök** *szavazásra bocsátja az előterjesztést.*

A bizottság az alábbi határozatot fogadta el.

**Telki Község Képviselő-testülete**

**Pénzügyi Bizottsága**

**17/2016. (III.21.) PÜB. számú**

**állásfoglalása**

A Pénzügyi Bizottság 4 igen szavazattal egyhangúan – 4 fő bizottsági tag volt jelen a szavazáskor – elfogadásra javasolja a képviselő-testületnek a 2016. évi közbeszerzési tervet.

**4./ Együttműködési megállapodás a Muskátli utca körforgalomi beruházás projekt megvalósításának műszaki ellenőri és projekt menedzseri feladatainak ellátására**

**Előterjesztő: Polgármester**

*Az előterjesztés a jegyzőkönyv melléklete.*

**Deltai Károly Polgármester:** A korábbi beruházásoknak megfelelően most is delegáljuk a projekt menedzsert, a saját érdekeink védelmére**.**

**Fillinger Zsófia a Bizottság Tagja:** Látható-e a három ajánlat a mi számunkra is?

*dr. Lack Mónika jegyző átadja az ajánlatokat.*

**Szigeti Antal bizottság ülését levezető elnök:** Az összegeket látjuk, feltételezem, hogy mindhárom ajánlat azonos feltételekre épül, ezért az árat vehetjük figyelembe.

**Halász Terézia Képviselő:** Mennyi idős ez a projekt?

**Király Gábor** a **Rexagon Bt képviselője**: 4 hónap.

**Szigeti Antal bizottság ülését levezető elnök** *szavazásra bocsátja a legalacsonyabb összegű ajánlatot.*

A bizottság az alábbi határozatot fogadta el:

**Telki Község Képviselő-testülete**

**Pénzügyi Bizottsága**

**18/2016. (III.21.) PÜB. számú**

**állásfoglalása**

A Pénzügyi Bizottság 3 igen szavazattal 1 ellenszavazat mellett – 4 fő bizottsági tag volt jelen a szavazáskor – javasolja a képviselő-testületnek, hogy a Rexagon Bt ajánlatát fogadja el a Muskátli utca körforgalomi beruházásprojekt menedzseri feladatainak ellátásra.

**Halász Terézia Képviselő:** Megkérdezhetem Zsófiát, hogy miért szavazott nemmel?

**Fillinger Zsófia a Bizottság Tagja:** Azért, mert ezek az ajánlatok nem olyan részletesek, ami alapján döntünk, rajtam kívül senkit nem érdekelt az ajánlat, kizárólag ár alapján döntöttek. A korábbi beruházások alapján én nem azt tapasztaltam, hogy megfelelően képviseli a Rexagon Bt az Önkormányzat érdekét.

**Halász Terézia Képviselő:** Neked volt ilyen tapasztalatod?

**Fillinger Zsófia a Bizottság Tagja**: Én pályázatok után érdeklődtem, és az volt a tapasztalatom, hogy a közösség érdeke nincs megfelelően képviselve.

**Móczár Gábor Alpolgármester:** Engem nagyon érdekelne, hogy ez mit takar!

**Fillinger Zsófia a Bizottság Tagja:** Megbeszélhetjük.

**Halász Terézia Képviselő:** Ez most egy elég komoly vádpont, erről beszélni kell. Ha ilyen felmerül, hogy a közösség érdekeit nem képviseli az egyik pályázó, akkor ezt azt hiszem, hogy el kell mondanod.

**Szigeti Antal a bizottság ülését levezető elnök:** Végül is mindenkinek szíve joga úgy szavazni, ahogy tud, én nem tartom szükségesnek, hogy a Zsófia megmagyarázza, azt, hogy miért nem szavazta meg. Értem a kérdést, de azt mondom, hogy hárman megszavaztuk. és más a véleményünk, de beszélgethetünk róla, mert időnk van. Ez már napirenden kívül van, hiszen a szavazás megtörtént.

**Móczár Gábor Alpolgármester:** Ne most beszéljünk róla, mert van egyéb tennivalónk. Engem ez érdekel.

**Halász Terézia Képviselő:** A testületi ülésen is szavaznunk kell erről a dologról.

**Móczár Gábor Alpolgármester:** Engem ez nem befolyásol!

**Halász Terézia Képviselő:** Én szeretem meghallgatni a másik fél álláspontját.

**Szigeti Antal a bizottság ülését levezető elnök:** Egyetértek, azt javaslom, hogy most menjünk tovább.

**Zárt ülésen hozott állásfoglalások:**

**5./ Az önkormányzat tulajdonában levő Telki, Őszapó utca 11. szám (Telki, 1429 hrsz.-ú) ingatlan értékesítéséről**

**Előterjesztő: Polgármester**

*Az előterjesztés a jegyzőkönyv melléklete.*

A bizottság az alábbi határozatot fogadta el:

**Telki Község Képviselő-testülete**

**Pénzügyi Bizottsága**

**19/2016. (III.21.) PÜB. számú**

**állásfoglalása**

A Pénzügyi Bizottság 4 igen szavazattal egyhangúan– 4 fő bizottsági tag volt jelen a szavazáskor – javasolja a Képviselő-testületnek a részletfizetés javaslat szerinti engedélyezését, akkor, ha vevő az első részletként kifizetett 5 M Ft 50%-át foglalóként adja át.

**6./Közbeszerzés kiírása az önkormányzat Intézményei (A Pipacsvirág Magyar - Angol Két Tanítási Nyelvű Általános Iskola, Telki Óvoda, Telki Polgármesteri Hivatal, Telki Orvosi Rendelő, Pajta) épületeinek napi takarítási valamint nagytakarítási munkálatainak elvégzése.**

**Előterjesztő: Polgármester**

*Az előterjesztés a jegyzőkönyv melléklete.*

A bizottság az alábbi határozatot fogadta el:

**Pénzügyi Bizottsága**

**20/2016. (III.21.) PÜB. számú**

**állásfoglalása**

A Pénzügyi Bizottság 4 igen szavazattal egyhangúan – 4 fő bizottsági tag volt jelen a szavazáskor –javasolja a Képviselő testület számára a kiegészítésekkel bővített közbeszerzési kiírás elfogadását.

Az ülésen több kérdés, hozzászólás, észrevétel nem hangzott el. A bizottság ülését levezető elnök megköszönte a jelenlévők munkáját, az ülést bezárta.

Szigeti Antal Fillinger Zsófia

Bizottság ülését levezető elnök a Bizottság tagja